
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 934 

26 Μαίου 1999 


ΑΠΟΦΑΣΕΙ Σ 

Αρίθ. 4785 

Έγκριση Οργανισμού Εσωτερικής Υπηρεσίας {Ο.Ε.Υ.) 
του Δήμου Καλαμπάκας Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Εχοντας υπόψη: 

1- Τις διατάξεις του άρθρου 12 του Ν. 1188/81. όπως 
αντικαταστάθηκε με την παράγραφο 5 του άρθρου 8 του 
Ν. 2307/95 και του Ν. 2503/97. 

2. Τις διατάξεις του άρθρου 18 του Ν. 2539/97, καθώς 
και την εγκύκλιο 42036/εγκ. 34/17.12.98 του Υπουργείου 
Εσωτερικών, Δημόσιας Διοίκησης και Αποκέντρωσης. 

3. Τις διατάξεις των Π.Δ. 37Α/87 και 22/90 (κλαδολόγιο 
υπαλλήλων ΟΤΑ). 

4. Την αριθμ. 1505/1.4.1999 απόφαση του Γενικού 
Γραμματέα Περιφέρειας Θεσσαλίας. 

5. Την αριθμ. 82/1999 απόφαση του Δημοτικού Συμβου¬ 
λίου Καλαμπάκας με την οποία ψηφίζει τον Οργανισμό 
Εσωτερικής Υπηρεσίας του Δήμου Καλαμπάκας, αποφα¬ 
σίζουμε: 

Εγκρίνουμε την 82/1999 απόφαση του Δήμου Καλα¬ 
μπάκας Ν. Τρικάλων, με την οποία ψηφίζεται ο Οργανι¬ 
σμός Εσωτερικής Υπηρεσίας του Δήμου και ο οποίος έχει 
ως εξής: 

ΚΕΦΑΛΑΙΟ Α: 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1: 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου Καλα¬ 
μπάκας. κατανέμονται στις εξής διοικητικές ενότητες: 

1. Γ ραφείο ειδικού συνεργάτη. 

2. Γ ραφείο νομικής υποστήριξης. 

3. Αυτοτελές γραφείο υποστήριξης. 

4. Τμήμα Διοικητικών και Οικονομικών Υπηρεσιών 

5. Τμήμα Τεχνικών Υπηρεσιών. 

6. Τμήμα περιβάλλοντος και Η/Μ εξοπλισμού. 

ΑΡΘΡΟ 2: 

ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΟΥ ΣΥΝΕΡΓΑΤΗ 

Ο ειδικός συνεργάτης ασκεί καθήκοντα επιτελικά και 


δεν έχει αποφασισπκή αρμοδιότητα οποιοσδήποτε μορ¬ 
φής. Παρέχει συμβουλές και διατυπώνει εξειδικευμένες 
γνώμες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρετήσει 
(Ν. 1416/84 άρθρο 67).Το συμβουλευτικό του έργο απευ¬ 
θύνεται προς τον Δήμαρχο. Συνεργάζεται στο πλαίσιο 
των αρμοδιιοτήτωντου με το γραφείο προγραμματισμού 
για την επεξεργασία εισηγήσεων, προτάσεων κ.λ.π. 

ΑΡΘΡΟ 3: 

ΑΡΜΟΔΙΟΤΗΤΕΣ ΓΡΑΦΕΙΟΥ ΝΟΜΙΚΗΣ ΥΠΟΣΤΗΡΙΞΗΣ 

• Παροχή υπηρεσιών νομικής υποστήριξης προς τα αι¬ 
ρετά όργανα του Δήμου για την προώθηση των επιδιώξε¬ 
ων / στόχων ! συμφερόντων του Δήμου. 

• Παροχή υπηρεσιών νομικής υποστήριξης προς τις 
υπηρεσίες στα νομικά πρόσωπα και στα άλλα ιδρύματα 
του Δήμου για οποιοόήποτε θέμα. 

• Νομική επεξεργασία και γνωμοδότηση για πράξεις 
της δημόσιας διοίκησης που αφορού τον Δήμο. 

• Νομική επεξεργασία προγραμματικών συμβάσεων 
του Δήμου, συμβολαίων, συμβάσεων εργασίας, και έρ¬ 
γου, διακηρύξεων,δπμοπρασιών κ.λ.π. 

• Παραστάσεις σε όλα τα δικαστήρια για υποθέσεις του 
Δήμου. 

• Παραστάσεις στις διοικητικές αρχές για την προά¬ 
σπιση των συμφερόντων του Δήμου. 

Συντήρηση της αναγκαίας υποδομής του γραφείου για 
να ανταποκριθεί στος προηγούμενες δραστηριότητες Συ¬ 
γκέντρωση νόμων,διαταγμάτων, γνωμοδοτήσεων,απο¬ 
φάσεων νομολογίας κ.λ.π.). 

ΑΡΘΡΟ 4: 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 
ΥΠΟΣΤΗΡΙΞΗΣ ΑΙΡΕΤΩΝ ΟΡΓΑΝΩΝ 

Α. Γραμματειακή Υποστήριξη Δημάρχου 

• Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Δημάρχου. 

• Ρύθμιση συναντήσεων και επικοινωνιών του Δημάρ¬ 
χου και τήρηση ημερολογίου των προσωπικών επαφών 
του, εντός και εκτός του Δήμου. 

• Τήρηση ειδικού πρωτοκόλλου Δημάρχου. 

• Τήρηση προσωπικού αρχείου εγγράφων του Δημάρ¬ 
χου. 

• Τήρηση πρακτικών συναντήσεων ή συμβουλίων στα 
οποία μετέχει ο Δήμαρχος. 

• Συγκέντρωση στοιχείων ή εγγράφων που πρέπει να 
υπογράφουν από τα όργανα και μέριμνα για την υπογρα¬ 
φή και τη διεκπεραίωσή τους. 

• Τήρηση αρχείου αποφάσεων Δημάρχου και λοιπών 
αποφάσεων πολιτικών οργάνων. 

• Διεξαγωγή κάθε υπηρεσίας που ανατίθεται από τον 
Δήμαρχο και η οποία δεν ανήκει στην αρμοδιότητα των 
υπολοίπων υπηρεσιών. 

8. Γραμματεία Δημοτικού Συμβουλίου, Προέδρου Δ.Σ., 
Δημαρχιακής Επιτροπής, Αντιδημάρχων, Επιτροπών Δη¬ 
μοτικού Συμβουλίου, Τοπικών Συμβουλίων 

• Κατάρτιση σε συνεργασία με τον πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. και 
ενημέρωση των μελών του Δ.Σ. για τα θέματα και το χρό¬ 
νο/ τόπο κάθε συνεδρίασης. 

• Συγκέντρωση, αναπαραγωγή και αποστολή στα μέλη 
του Δ.Σ. των διαφόρων εισηγήσεων και γενικά του ενημε¬ 
ρωτικού υλικού που αντιστοιχεί στα θέματα των συνε¬ 
δριάσεων. 

• Μέριμνα για το χώρο των συνεδριάσεων, την καλή λει¬ 
τουργία των εγκαταστάσεων , την ύπαρξη των κατάλλη¬ 
λων μέσων κλπ 

• Τήρηση πρακτικών κατά τη διάρκεια των συνεδριάσε¬ 
ων. 

• Τήρηση αρχείου πρακτικών και αποφάσεων του Δ.Σ. 

• Δακτυλογράφηση/ αναπαραγωγή αποφάσεων του 
Δ.Σ. και αποστολή τους στην υπηρεσία Τοπικής Αυτοδιοί¬ 
κησης της Περιφέρειας. 

• Ενημέρωση των υπηρεσιών του Δήμου για τις εγκε¬ 
κριμένες αποφάσεις του Δ.Σ. 

• Ενημέρωση των αρμόδιων επιτροπών του Δ.Σ. για τα 
θέματα που παραπέμπονται σε αυτές από το Δημοτικό 
Συμβούλιο προς μελέτη. 

• Παρακολούθηση της διαδικασίας επεξεργασίας τους 
και προετοιμασία για την έγκαιρη επανεισαγωγή τους στο 
Δημοτικό Συμβούλιο προς λήψη οριστικής απόφασης. 

• Παροχή κάθε είδους γραμματειακής υποστήριξης 
προς τη Δημαρχιακή Επιτροπή, τις μόνιμες και έκτακτες 
επιτροπές που συνιστά το Δημοτικό Συμβούλιο και τα Το¬ 
πικά Συμβούλια (ενημέρωση για τα θέματα και τον χρόνο 
κάθε συνεδρίασης, διανομή εισηγήσεων προς τα μέλη των 
Επιτροπών, τήρηση πρακτικών, τήρηση αρχείου πρακτι¬ 
κών, δακτυλογράφηση/ αναπαραγωγή εισηγήσεων κλπ.). 

• Παροχή κάθε είδους γραμματειακής υποστήριξης 
προς τους Αντιδημάρχους και τον Πρόεδρο του Δημοτι¬ 
κού Συμβουλίου. 

• Τήρηση αρχείου εκπροσώπων του Δήμου σε διάφο 
ρους φορείς και όργανα. Φροντίδα για την αποστολή 
στοιχείων προς τους προηγούμενους εκπροσώπους, επι¬ 
κοινωνία. παραλαβή και εσωτερική διεκπεραίωση των εκ¬ 
θέσεων των εκπροσώπων προς το Δήμο. 

Γ. Διαχείριση θεμάτων Δημοτική επιτροπής παιδείας και 
σχολικών επιτροπών 

• Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

• Διοικητική υποστήριξη της Δημοτικής Επιτροπής Παι¬ 
δείας. 

• Συνεργασία με την Τεχνική υπηρεαία για τη καταγρα¬ 
φή των στεγαστικών αναγκών των σχολείων, για απαλλο¬ 


τριώσεις χώρων για ανέγερση νέων διδακτηρίων και τη 
διεκπεραίωση κτιριακών θεμάτων που έχουν σχέση με 
συντηρήσεις, ανεγέρσεις, προσθήκες αιθουσών, επεκτά¬ 
σεις χώρων στα υπάρχοντα σχολεία, αγορές οικοπέδων 
νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παραλα¬ 
βή των χρημάτων. 

Δ. Δημοσιότητα - Δημόσιες Σχέσεις - Διεθνείς Σχέσεις 

• Οργανωτική προετοιμασία και υποστήριξη ενημερω¬ 
τικών συνεδρίων, συνελεύσεων, εορτών, δεξιώσεων και 
γενικά εκδηλώσεων του Δήμου. 

• Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για την 
προετοιμασία ανάλογων δημοσιεύσεων με στόχο την 
προάσπιση των συμφερόντων του Δήμου. 

• Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό τύπο 
για τα τοπικά θέματα. 

• Δημοσίευση διακηρύξεων και ανακοινώσεων των 
υπηρεσιών του Δήμου. 

• Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει ο 
Δήμος. 

• Σχεδιασμός, εισήγηση και εφαρμογή προγραμμάτων 
ενημέρωσης των πολιτών για τις επιδιώξεις, στόχους και 
υπηρεσίες του Δήμου με γενικό στόχο τη δραστηριοποίηση 
των πολιτών για την προώθηση των τοπικών συμφερόντων. 

• Σχεδιασμός, εισήγηση και εφαρμογή προγραμμάτων 
ενημέρωσης των ξένων ή γενικά των διερχομένων από το 
Δήμο. 

• Επιμέλεια ενημερωτικών εκδόσεων ή εκπομπών του 
Δήμου στα Μ.Μ.Ε. 

• Συγκέντρωση ειδήσεων από το χώρο του Δήμου, επε¬ 
ξεργασία υλικού, σχεδιασμός, εισήγηση και εφαρμογή 
προγραμμάτων διανομής τους. 

• Τ ήρηση πληροφοριακού αρχείου δημοσιεύσεων ή εκ¬ 
πομπών που αφορούν το Δήμο καθώς και των σχετικών 
απαντήσεων. 

• Συνεργασία με την Υπηρεσία Πληροφορικής για την 
τήρηση αρχείου τοπικών, εθνικών, διεθνών και ξένων φο¬ 
ρέων (Αρχές, Δημόσιες Υπηρεσίες, Σωματεία. Προξενεία, 
Ιδρύματα Δήμοι άλλων χωρών κλπ.). 

• Επιμέλεια της διοργάνωσης, της υποδοχής, φιλοξε¬ 
νίας και ξενάγησης ξένων αντιπροσωπειών. Υποστήριξη 
των αιρετών οργάνων και των υπηρεσιών για τη διοργά¬ 
νωση των συναντήσεων με προσκεκλημένους από το εξω¬ 
τερικό και αντιστοίχως επισκέψεων της δημοτικής αρχής. 

• Επιμέλεια της διαδικασίας μετάβασης στο εξωτερικό 
δημοτικής αντιπροσωπείας. 

• Επικοινωνία με φορείς του εξωτερικού που ενδιαφέ¬ 
ρουν το Δήμο. 

Ε. Ενημέρωση δημοτών - Τηλεφωνικό Κέντρο 

• Υποδοχή και πληροφόρηση των δημοτών για κάθε 
δραστηριότητα του Δήμου. 

• Ενημέρωση των δημοτών για τα δικαιώματα τους και 
τις ενέργειες που απαιτούνται για τη διεκπεραίωση των 
υποθέσεων τους καθώς και εφοδιασμό τους με τα απα¬ 
ραίτητα πληροφοριακά στοιχεία και έντυπα. 

Παραλαβή υποδείξεων, προτάσεων και παραπόνωντων 
δημοτών. 

• Λειτουργία τηλεφωνικού κέντρου, παροχής γενικών 
πληροφοριών προς τους δημότες, 

• Διάθεση ενημερωτικών φυλλαδίων, οδηγιών, εντύ¬ 
πων σχετικών με την εξυπηρέτηση των δημοτών από τις 
δημοτικές υπηρεσίες. 

ΣΤ. Διοικητική υποστήριξη Νομικών Προσώπων Δ.Δ. 
του Δήμου (όταν απαιτείται λόγω έλλειψης αντίστοιχης 
υπηρεσίας στο Νομικό Πρόσωπο). 

• Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά). 

• Ενημέρωση Δημάρχου και Δημοτικού Συμβουλίου για 
όλα τα θέματα λειτουργίας των ΝΠΔΔτου Δήμου. 

• Συνεργασία με το Τμήμα Οικονομικών Υπηρεσιών για 
θέματα οικονομικής διαχείρισης των ΝΠΔΔ. 

• Συνεργασία με τις υπηρεσίες των ΝΠΔΔ για τα θέμα¬ 
τα λειτουργίας τους. 

Τουριστική Ανάπτυξη 

• Συγκέντρωση και επεξεργασία στοιχείων που αφορούν 
την υφιστάμενη κατάσταση του τουρισμού στον Δήμο. 

• Εισήγηση και σχεδιασμός των προγραμμάτων πα¬ 
ρέμβασης του Δήμου στον χώρο της παροχής τουριστι¬ 
κών υπηρεσιών. 

• Παρακολούθηση της υλοποίησης προγραμμάτων 
τουριστικής προβολής της περιοχής του Δήμου (π.χ. πα¬ 
ραγωγή τουριστικού υλικού και εκδόσεις πρακτικών οδη¬ 
γών για τους ταξιδιώτες, συμμετοχή σε εκθέσεις τουρι¬ 
σμού, δημιουργία δικτύων επικοινωνίας και συνεργασίας 
με άλλες περιοχές εντός και εκτός της χώρας κλπ) 

• Συνεργασία και συντονισμός με τους αρμόδιους φο¬ 
ρείς τουρισμού, ενώσεις ξενοδόχων κ.α. επαγγελματικών 
φορέων καθώς και με κάθε φορέα ή άτομο που δραστη¬ 
ριοποιείται στον τουρισμό για την καταγραφή των προ¬ 
βλημάτων του τομέα και για την βελτίωση των παρεχόμε¬ 
νων υπηρεσιών. 

Αγροτική Ανάπτυξη 

• Επεξεργασία προτάσεων προς τις αρμόδιες υπηρε¬ 
σίες για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

• Παροχή συμβουλευτικών υπηρεσιών και ενημέρωση 
/ πληροφόρηση των αγροτών σε θέματα γεωπονίας. 

Υποστήριξη της συμμετοχής του Δήμου στην κατάρτι¬ 
ση των Νομαρχιακών Προγραμμάτων αγροτικής ανάπτυ¬ 
ξης και παρακολούθηση των εφαρμοζόμενων μέτρων. 

• Συνεργασία με τα αρμόδια τμήματα της Ν.Α. και συμ¬ 
μετοχή σε προγράμματα ενημέρωσης για την ανάπτυξη 
νέων βιολογικών καλλιεργειών, την εφαρμογή προγραμ¬ 
μάτων αναδιάρθρωσης, την προστασία των περιοχών γης 
υψηλής παραγωγικότητας, την ορθολογική αξιοποίηση 
των βοσκοτόπων. 

• Συμμετοχή στα προγράμματα της Ν.Α., της Περιφέ¬ 
ρειας και του κράτους για την ισόρροπη ανάπτυξη της γε- 
ωργικής βιομηχανίας, την ενημέρωση για την τήρηαη των 
περιβαλλοντικών όρων λειτουργίας, 

• Εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

ΑΡΘΡΟ 5: 

ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗΤΙΚΩΝ ΚΑΙ 
ΟΙΚΟΝΟΜΙΚΩΝ ΥΠΗΡΕΣΙΩΝ 

Λειτουργίες Γραμματειακής Υποστήριξης και Διοικητι¬ 
κής Μέριμνας των Υπηρεσιών 

• Τήρηση των διαδικασιών πρωτοκόλλησης των κάθε 


είδους εισερχομένων στο Δήμο εγγράφων. Διανομή των 
εγγράφων στις επιμέρους υπηρεσίες του Δήμου. 

• Τήρηση των διαδικασιών πρωτοκόλλησης των κάθε 
είδους εξερχόμενων από το Δήμο εγγράφων. Διεκπεραί¬ 
ωση/ αποστολή των εγγράφων αυτών στους αποδέκτες. 

• Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γενικού 
αρχείου του Δήμου. 

• Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές μο¬ 
νάδες. 

• Μέριμνα για την εκτέλεση των γενικών βοηθητικών λει¬ 
τουργιών υποστήριξης για τις ανάγκες των υπηρεσιών του 
Δήμου (τηλεφωνικό κέντρο, τέλεξ, φαξ, ασφάλεια κτιρίων, 
καθαριότητα κτιρίων γραφείων, λειτουργία κυλικείων, φω- 
τοαντιγραφήσεις, εξωτερικές και εσωτερικές εργασίες 
διακίνησης εγγράφων κ.λ.π.). Για το σκοπό αυτό αξιοποι- 
ούνται κλητήρες, τηλεφωνητές, φύλακες, καθαρίστριες 
κλπ. στους οποίους κατανέμονται αρμοδιότητες για τα επί 
μέρους κτίρια εγκατάστασης των υπηρεσιών του Δήμου. 

Δημοτική Κατάσταση 

• Σύνταξη, ενημέρωση και τήρηση των βιβλίων του δη¬ 
μοτολογίου και πληθυσμού. 

• Τήρηση για κάθε οικογένεια, ιδιαίτερου φακέλου με 
τα σχετικά δικαιολογτμτκά και αρχείου αποφάσεων μετα¬ 
βολών στα δημοτολόγιο. 

• Εκδοση πιστοποιητικών προσωπικής, οικογενειακής 
κατάστασης και ταυτοπροσωπίας των δημοτών. 

• Επιμέλεια της εφαρμογής των σχετικών με τους δη¬ 
μότες διατάξεων του Δημοτικού / Κοινοτικού Κώδικα, του 
Κώδικα Ελληνικής Ιθαγένειας. 

• Τήρηση και συνεχής ενημέρωση αρχείων στα οποία 
καταγράφονται τα ληξιαρχικά γεγονότα που συμβαίνουν 
στην περιφέρεια του Δήμου (γεννήσεις, γάμος θάνατοι) 
καθώς και κάθε μετά /ενέατερο γεγονός που συνδέεται 
με αυτά (π,χ βαπτίσεις, διαζύγια, ονοματοθεσία, μεταβο¬ 
λή θρησκεύματος κλπ.), σύμφωνα με πς ισχύουσες θε¬ 
σμοθετημένες διαδικασίες. 

• Τήρηση αρχείων επισήμων εγγράφων ληξιαρχικών 
γεγονότων. 

• Έκδοση αντιγράφων αποσπασμάτων ληξιαρχικών 
πράξεων ή άλλων θεσμοθετημένων πιστοποιητικών. 

• Περιοδική ενημέρωση των Κρατικών Υπηρεσιών( π.χ. 
ΕΣΥΕ) για τις γεννήσεις, γόμους, θανάτους που συνέβη- 
σαν στην περιφέρεια του Δήμου. 

• Ενημέρωση των αντίστοιχων υπηρεσιών άλλων ΟΤΑ 
για τα ληξιαρχικά γεγονότα που επηρεάζουν τα στοιχεία 
των μητρώων/ αρχείων που τηρούνται στα Τμήματα αυτά. 

• Συνεργασία με Ληξιαρχεία άλλων ΟΤΑ σε περιπτώ¬ 
σεις μεταβολών ή προσθήκης ληξιαρχικών πράξεων που 
βρίσκονται καταχωρημενες εκεί. 

• Κατάρτιση ετησίως των μητρώων αρρένων, τήρηση 
των αρχείων αυτών, ενημέρωση και τήρηση αρχείου των 
αποφάσεων των μεταβολών που επέρχονται σε αυτά. 

• Κατάρτιση των στρατολογικών πινάκων και έκδοση 
των απαιτούμενων πιστοποιητικών. 

• Μέριμνα για την έκδοση και δημοσίευση των αποφά¬ 
σεων των στρατιωτικών συμβουλίων. 

• Εκδοση των αναγκαίων πιστοποιητικών για την εισα¬ 
γωγή των ενδιαφερομένων στις διάφορες στρατιωτικές 
σχολές. 

• Σύνταξη και τήρηση των μητρώων διαφόρων απο- 
γραφών στρατολογικού ενδιαφέροντος. 

• Επιμέλεια της εφαρμογής της εκλογικής νομοθεσίας 
και εκτέλεση των καθηκόντων που ανατίθενται στο Δήμο 
από τον εκλογικό νόμο. 

• Τήρηση εκλογικών καταλόγων, ενημέρωση και έκδο¬ 
ση των σχετικών πιστοποιητικών για την έκδοση εκλογι¬ 
κών βιβλιαρίων. 

• Μέριμνα για την τήρηση των θεσμοθετημένων διαδι¬ 
κασιών για την διεξαγωγή των πολιτικών γόμων. 

• Διαχείριση Αγροτικών Θεμάτων 

• Διαχείριση διαδικασιών που σχετίζονται με τον ΟΓΑ, 
με αποζημιώσεις του ΕΛΓΑ και με επιδοτήσεις της Διεύ¬ 
θυνσης Γεωργίας της Ν.Α. (ενημέρωση των αγροτών, 
διεκπεραίωση της αλληλογραφίας, συγκέντρωση των αι¬ 
τήσεων και δηλώσεων κ.λ.π.) 

Λειτουργίες Διαχείρισης Θεμάτων Παιδείας - Αθλητι¬ 
σμού 

Α. Διαχείριση θεμάτων Δημοτική Επιτροπής Παιδείας 
και Σχολικών Επιτροπών 

•Μέριμνα για τη συγκρότηση και τη λειτουργία των 
σχολικών επιτροπών όλων των σχολείων Α/θμιας και 
Β/μιας Εκπαίδευσης και της Δημοτικής Επιτροπής Παι¬ 
δείας. 

• Διοικητική υποστήριξη της Δημοτικής Επιτροπής Παι¬ 
δείας. 

• Συνεργασία με την Τεχνική υπηρεσία για τη καταγρα¬ 
φή των στεγαστικών αναγκών των σχολείων, για απαλλο¬ 
τριώσεις χώρων για ανέγερση νέων διδακτηρίων και τη 
διεκπεραίωση κτιριακών θεμάτων που έχουν σχέση με συ¬ 
ντηρήσεις, ανεγέρσεις, προσθήκες αιθουσών, επεκτά¬ 
σεις χώρων στα υπάρχοντα σχολεία, αγορές οικοπέδων 
νέων σχολικών μονάδων. 

• Καταγραφή καταστάσεων κατανομής λειτουργικών 
δαπανών και ενημέρωσης των σχολείων για την παραλα¬ 
βή των χρημάτων. 

Β. Αθλητισμός 

• Καταγραφή αθλητικών αναγκών σε συνεργασία με 
τους φορείς και τους ειδικούς επιστήμονες. 

• Καταγραφή και αξιολόγηση των υπαρχόντων αθλητι¬ 
κών χώρων - εγκαταστάσεων μέριμνα για την καλή λει¬ 
τουργία και τη βελτίωση της αθλητικής υποδομής (χώροι, 
γυμναστές, όργανα). 

• Οργάνωση λειτουργία προγραμμάτων Μαζικού 
Αθλητισμού. 

• Επικοινωνία με ομοσπονδίες, ομίλους και γενικότερο 
με φορείς που σχετίζονται με τον αθλητισμό. 

Διοργάνωση αθλητικών συναντήσεων. 

Λειτουργία Διοικητικής υποστήριξης Νομικών Προσώ¬ 
πων 

Εκτέλεση των λειτουργιών διοικητικής υποστήριξης 
(τήρηση αρχείων, γραμματειακή υποστήριξη, πρακτικά, 
ενημέρωση Δημάρχου και Δημ. Συμβουλίου κλπ) που εί¬ 
ναι αναγκαίες για τη λειτουργία των ΝΠΔΔ του Δήμου, Συ¬ 
νεργασία με τις διοικήσεις και τις υπηρεσίες των ΝΠΔΔ 
και το Οικονομικό Τμήμα για θέματα οικονομικής διαχεί¬ 
ρισης των ΝΠΔΔ. 

Λειτουργίες Οικονομικών Υπηρεσιών 
Α. Προϋπολογισμοί- Απολογισμοί - Οικονομική παρακο¬ 
λούθηση 

• Συγκέντρωση στοιχείων, διερεύνηση αναγκών και κα¬ 
τάρτιση των μεσοπρόθεσμων και ετησίων προϋπολογι¬ 
σμών δαπανών λει του ργίας τ ων υπηρεσιών του Δήμου και 
των ανπστοιχων προϋπολογισμών εσόδων του Δήμου. 

• Παρακολούθηση της εξέλιξης των προηγουμένων 


προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 
λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

• Σύνταξη των ετήσιων οικονομικών απολογισμών του 
Δήμου σε συνεργασία με το Ταμείο. 

• Συνεργασία με τις άλλες διοικητικές ενότητες για την 
τήρηση διαδικασιών αμφίδρομης ενημέρωσης και ροής 
των οικονομικών πληροφοριών που σχετίζονται με την 
εκτέλεση του προϋπολογισμού της κάθε Διοικητικής ενό¬ 
τητας και με τις αναθεωρήσεις του. 

• Σύνταξη και υποβολή στα πολιτικά όργανα, στο Συμ¬ 
βούλιο Συντονισμού Υπηρεσιών και στην Υπηρεσία Προ¬ 
γραμματισμού. περιοδικών οικονομικών απολογιστικών 
στοιχείων σύμφωνα με το σύστημα οικονομικής πληρο¬ 
φόρησης που εφαρμόζει ο Δήμος. 

Β. Διαχείριση Εσόδων 

• Συγκέντρωση στοιχείων για την εξακρίβωση των υπό¬ 
χρεων και του ύψους των χρηματικών υποχρεώσεων 
προς το Δήμο των φυσικών προσώπων ή των κάθε είδους 
επιχειρήσεων της περιοχής, για φόρους, εισφορές, τέλη, 
δικαιώματα που περιοδικά πρέπει να καταβάλλονται στο 
Δήμο με βάση τις ισχύουσες κάθε φορά διατάξεις της νο¬ 
μοθεσίας. 

• Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προηγου - 
μένων φόρων, εισφορών, τελών, δικαιωμάτων κλπ. 

• Δημιουργία και τήρηση αρχείων υπόχρεων για την κα¬ 
ταβολή των επιμέρους ποσών που αποτελούν τακτικά 
έσοδα του Δήμου. 

• Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία προ¬ 
σόδου και υπόχρεο. 

• Κατάρτιση βεβαιωτικών καταλόγων υπόχρεων και 
αντιστοίχων οφειλομένων ποσών κατά κατηγορία προσό¬ 
δου. 

• Μέριμνα για την ενημέρωση των υπόχρεων για την κα¬ 
ταβολή των προηγουμένων οφειλομένων ποσών και μέρι¬ 
μνα για την τήρηση των διαδικασιών που ισχύουν για τις 
προσφυγές των υπόχρεων όταν αμφισβητούν το ύψος 
των οφειλομένων ποσών. 

• Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυγών 
για την εκτέλεση των αντίστοιχων εισπράξεων. 

• Τήρηση των αντιστοίχων διαδικασιών και έκδοση βε¬ 
βαιώσεων/ αδειών που σχετίζονται με την είσπραξη δια¬ 
φόρων τελών, δικαιωμάτων ή εισφορών. 

• Τήρηση όλων των οικονομικών δοσοληψιών που σχε¬ 
τίζονται με τη λειτουργία των νεκροταφείων, την ύδρευση 
κλπ 

Γ. Δημοτική Περιουσία-Κληροδοτήματα 

• Τηρηση αρχείου της δημοτικής ακίνητης περιουσίας. 

• Μέριμνα για την αξιοποίηση/ εκμετάλλευση της δημο¬ 
τικής ακίνητης περιουσίας (μισθώσεις, κατάρτιση σχετι¬ 
κών συμβάσεων κλπ.). 

• Τήρηση αρχείου κληροδοτημάτων προς το Δήμο και 
μέριμνα για την αξιοποίησή τους. 

• Τήρηση των διαδικασιών που σχετίζονται με τις δω¬ 
ρεές προς το Δήμο. 

Δ. Διαχείριση Δαπανών- Προμήθειες 

• Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Δήμου στους αντίστοιχους δικαιούχους. 

• Έλεγχος των προηγουμένων παραστατικών, έλεγχος 
της επάρκειας της αντίστοιχης πίστωσης του Προϋπολο¬ 
γισμού του Δήμου και έκδοση χρηματικών ενταλμάτων 
πληρωμής. Αποστολή των ενταλμάτων στο Ταμείο για τη 
διενέργεια των πληρωμών. 

• Οικονομική διαχείριση και λογιστική παρακολούθηση 
των προγραμμάτων της Ευρωπαϊκής Ένωσης που συμ¬ 
μετέχει ο Δήμος. 

• Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες/ 
ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

•Μέριμνα για τη σύνταξη τεχνικών προδιαγραφών για 
την προμήθεια μηχανημάτων, τεχνικού εξοπλισμού ή υλι¬ 
κών για τις ανάγκες του Δήμου, και συμμετοχή στις αντί¬ 
στοιχες επιτροπές αξιολόγησης προσφορών και παραλα¬ 
βής- 

• Διαχείριση διαδικασιών προμηθειών του Δήμου (σύ¬ 
σταση επιτροπών, διακηρύξεις, διαγωνισμοί, παραλαβή 
προσφορών, παραγγελίες κλπ.). 

• Τήρηση αρχείου παγίων κινητών περιουσιακών στοι¬ 
χείων του Δήμου. 

• Φροντίδα για την αποθήκευση των παγίων ή αναλωσί¬ 
μων υλικών και τήρηση διαδικασιών παράδοσης και πα¬ 
ραλαβής. 

Ε. Θέματα Προσωπικού-Μισθοδοσίας 

• Φροντίδα για τη συγκέντρωση των διατάξεων της νο¬ 
μοθεσίας και την κανονική εφαρμογή των γενικών ρυθμί¬ 
σεων της Πολιτείας στα θέματα του προσωπικού, οποι¬ 
οσδήποτε σχέσης εργασίας, του Δήμου. 

• Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κ.λ.π. του προσωπικού 
του Δήμου με οποιαδήποτε σχέση εργασίας, σύμφωνα με 
τις εκάστοτε ισχύουσες διατάξεις. 

• Διαχείριση των διαδικασιών ελέγχου παρουσίας, πα¬ 
ροχής αδειών, αξιολόγησης και άσκησης πειθαρχικού δι¬ 
καίου στο προσωπικό του Δήμου, με οποιαδήποτε σχέση 
εργασίας, σύμφωνα με τις εκάστοτε ισχύουσες διατά- 

ξεις. 

• Τήρηση των μητρώων και φακέλων του προσωπικού 
του Δήμου, με οποιαδήποτε εργασιακή σχέση, με τη συ¬ 
γκέντρωση και καταγραφή των κάθε είδους μεταβολών 
της οικογενειακής, υπηρεσιακής και ατομικής κατάστα¬ 
σης (προσόντα, οικογενειακή κατάσταση, υπηρεσιακή 
εξέλιξη, απόδοση, αμοιβές, ποινές, άδειες, απουσίες 
κλπ.). 

• Τήρηση των διαδικασιών συγκέντρωσης, καταγρα¬ 
φής των πληροφοριών που έχουν σχέση με τον καθορι¬ 
σμό των κάθε φύσης αμοιβών και παροχών προς το προ¬ 
σωπικό οποιοσδήποτε εργασιακής σχέσης του Δήμου. 

Παροχή κάθε είδους πληροφοριών, προφορικών ή γρα¬ 
πτών (πιστοποιητικά, βεβαιώσεις κλπ.) προς το προσωπι¬ 
κό του Δήμου που αφορούν την υπηρεσιακή του κατά¬ 
σταση. 

• Παρακολούθηση της εφαρμογής και των μεταβολών 
της οργανωτικής δομής και στελέχωσης των υπηρεσιών 
του Δήμου. Παρακολούθηση της κατανομής των θέσεων 
εργασίας στις επιμέρους υπηρεσίες του Δήμου. 

• Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών η καταλογισθέ- 


ντων ποσών προς το προσωπικό του Δήμου, με οποιαδή¬ 
ποτε εργασιακή σχέση, που αντιστοιχούν και έχουν επί¬ 
δραση στην καταβολή των αμοιβών τους. 

• Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά των 
καταστάσεων πληρωμής κάθε είδους αμοιβής προς το 
προσωπικό του Δήμου. 

• Έλεγχος των προηγούμενων καταστάσεων και έγκαι¬ 
ρη διαβίβαση ενός αντίγραφου στο Ταμείο για πληρωμές. 

• Τήρηση αρχείου καταβληθέντων αμοιβών στο προ¬ 
σωπικό του Δήμου και έκδοση των αντίστοιχων βεβαιώ¬ 
σεων αποδοχών. 

ΣΤ. Ταμειακή Υπηρεσία 

• Διαμόρφωση και παρακολούθηση των ταμειακών 
προγραμμάτων του Δήμου με τη συνεχή παρακολούθη¬ 
ση των υποχρεώσεων και των αναμενόμενων εισπράξε¬ 
ων. 

• Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους με¬ 
τά από έλεγχο των τυχόν επιπρόσθετων δικαιολογητικών 
που ορίζει ο νόμος ότι πρέπει να προσκομίζουν οι δικαι¬ 
ούχοι (π.χ. φορολογική ενημερότητα στην περίπτωση των 
Εταιρειών). 

• Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

• Μέριμνα για την απόδοση των κάθε φύσης κρατήσεων 
υπέρ τρίτων που αντιστοιχούν στα επιμέρους εντάλματα 
πληρωμής. 

• Διενέργεια εισπράξεων αντίστοιχων οφειλών προς το 
Δήμο. Έκδοση αντίστοιχων γραμματίων εισπράξεως και 
σχετική ενημέρωση ~ου περιοδικού αρχείου οφειλετών 
κατά οφειλέτη. 

• Παρακολούθηση της πραγματοποίησης των υποχρε¬ 
ώσεων των οφειλετών προς το Δήμο και ενημέρωση του 
Λογιστηρίου για τις καθυστερούμενες οφειλές. 

• Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

• Παραλαβή των βεβαιωτικών καταλόγων των υπόχρε¬ 
ων και των αντίστοιχων οφειλομένων στο Δήμο ποσών κα¬ 
τά κατηγορία προσόδου. Έκδοση και μέριμνα για την κοι¬ 
νοποίηση ατομικών η ειδικών προσκλήσεων προς τους 
οφειλέτες του Δήμου. 

• Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα ποοά 
ανά κατηγορία προσοδου. 

• Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Δήμου που αφο¬ 
ρούν τα εισπρακτέα και τα πραγματοποιηθέντα έσοδα 
του Δήμου, σύμφωνα με τις ισχύουσες διαδικασίες. 

• Κατάρτιση των περιοδικών καταστάσεων εισπραχθέ- 
ντων και εισπρακτέων εσόδων, 

• Τήρηση φυσικού ταμείου στα γραφεία του Δήμου. 
Διενέργεια χρηματικών δοσοληψιών με τις Τράπεζες. 

• Τήρηση αρχείων κάθε είδους παραστατικών και αντί¬ 
στοιχων δικαιολογητ.κών που χρησιμοποιούνται για την 
ενημέρωση του λογιστικού συστήματος του Δήμου. Πα¬ 
ροχή κάθε είδους στοιχείων που ζητούνται από Δημόσιες/ 
Ελεγκτικές υπηρεσίες σύμφωνα με τις διαδικασίες που 
ισχύουν εκάστοτε. 

• Τήρηση των βιβλίων και αρχείων του λογιστικού συ¬ 
στήματος των ΟΤΑ όπως εκάστοτε ισχύει. 

• Τήρηση του νέου διπλογραφικού λογιστικού συστή¬ 
ματος των ΟΤΑ από της εφαρμογής του. 

• Τήρηση μητρώου παγίων. 

• Σύνταξη οικονομικών καταστάσεων. 

Λειτουργίες ειδικής υπηρεσίας (δημοτική αστυνομία) 

• Έλεγχος της εφαρμογής των κανονιστικών αποφά¬ 
σεων που εκδίδει το Δημοτικό Συμβούλιο. 

• Ελεγχος της τήρησης των διατάξεων που αφορούν 
στην καθαριότητα, την κυκλοφορία και στάθμευση των 
οχημάτων, την οικοδόμηση, την ύδρευση, την αποχέτευση, 
την ηχορύπανση και την προστασία του περιβάλλοντος. 

• Ελεγχος της τήρησης των διατάξεων που αφορούν 
στην λειτουργία των πάσης φύσεως επιτηδευμάτων και 
επαγγελμάτων. 

• Ελεγχος της λειτουργίας των εμποροπανηγύρεων, 
των λαϊκών αγορών και των δημοτικών αγορών. 

• Ελεγχος της τήρησης των διατάξεων των σχετικών με 
την χορήγηση αδειών ίδρυσης και λειτουργίας καταστη¬ 
μάτων. 

• Ελεγχος της τήρησης των διατάξεων των σχετικών με 
τις διαφημίσεις. 

• Παρακολούθηση και υποβοήθηση της κυκλοφορίας 
των τροχοφόρων στην περιφέρεια του Δήμου με την απο¬ 
τροπή γεγονότων που εμποδίζουν την κανονική κίνησή 
τους (έλεγχος κυκλοφορίας, παρανόμου παρκαρίσματος 
κλπ). 

• Μέριμνα για την κανονική χρήση των κοινοχρήστων 
χώρων στην περιφέρεια του Δήμου (πεζοδρόμια, πάρκο 
κλπ). 

• Εντοπισμός και έλεγχος της αυθαίρετης δόμησης και 
τη σχετική ενημέρωση της Υπηρεσίας έκδοσης αδειών 
για την από κοινού νόμιμη δράση. 

• Εκτέλεση οποιοσδήποτε νέας αρμοδιότητας ανατίθε¬ 
ται με νομοθετική ρύθμιση στις υπηρεσίες της δημοτικής 
αστυνομίας. 

Χορήγηση Αδειών Καταστημάτων 
Διοικητική Υποστήριξή των κάτωθι αρμοδιοτήτων του 
Δήμου: 

• Χορήγηση αδειών ίδρυσης και λειτουργίας όλων των 
καταστημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

• Χορήγηση αδειών μικροπωλητών και η κατασκευή, 
λειτουργία και εκμετάλλευση περιπτέρων και κυλικείων 
εντός κοινοχρήστων χώρων. 

■ Χορήγηση των αδειών εγκατάστασης και λειτουργίας 
θεάτρων, κινηματογράφων και παρεμφερών επιχειρήσε¬ 
ων, που προβλέπονται από τους Α.Ν. 445/1937 και 
446/1937. 

• Χορήγηση των αδειών λειτουργίας μουσικής σε δη¬ 
μόσια κέντρα, που προβλέπονται από αστυνομικές διατά¬ 
ξεις και χορηγούνται σύμφωνα με την Α5/3010/85 υγειο¬ 
νομική διάταξη. 

• Χορηγηση των αδειών εγκατάστασης και λειτουρ¬ 
γίας ψυχαγωγικών παιχνιδιών, που προβλέπονται από 
αστυνομικές διατάξεις και δεν υπάγονται στις διατάξεις 
του Ν. 2000/1991. 

• Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή ή ορι¬ 
στική ανάκληση άδειας ή σφράγιση σύμφωνα με τις ισχύ- 
ουσες διατάξεις). 

• Τήρηση αρχείου των αδειών καταστημάτων υγειονο¬ 
μικού ενδιαφέροντος. 


ΑΡΘΡΟ 6: 

ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ ΥΠΗΡΕΣΙΩΝ 

Τηρεί χωριστό αρχείο της υπηρεσίας της με τον πιο 
πρόσφορο τρόπο που καθορίζεται με κανονιστική από¬ 
φαση του Δημάρχου.Στο γενικό αρχείο του Δήμου δεν πε¬ 
ριλαμβάνεται η αρχειοθέτηση των εγγράφων της Τεχνι¬ 
κής Υπηρεσίας. 

Καταρτίζει σε συνεργασία με τους προϊσταμένους των 
υπηρεσιών και τον Δήμαρχο,το σχέδιο του ετήσιου τεχνι¬ 
κού προγράμματος. 

Επιμελείται την εφαρμογή του. 

Τα της εκτέλεσης και θεώρησης των μελετών, της δια¬ 
δικασίας ανάθεσης έργων, των πιστοποιήσεων, των τιμο¬ 
λογίων των λογαριασμών και κάθε άλλου δικαιολογητικου 
ενταλμάτων πληρωμής, που αναφέρονται στα εκτελού- 
μενα από το Δήμο έργα και στις ενεργούμενες απ'αυτόν 
προμήθειες, ορίζονται με κανονιστική απόφαση του Δη¬ 
μάρχου, προσαρμοσμένη στις διατάξεις του Πρ/κού Δια¬ 
τάγματος 171/15,5.87, σε συνδιασμό με την ισχύουσα 
υπηρεσιακή κατάσταση αυτής. 

Παρακολουθεί και επιβλέπει την εκτέλεση όλων των τε¬ 
χνικών έργων,έχοντας δικαίωμα ελέγχου, για τη σύμφω¬ 
να με τους κανόνες της τεχνικής και πς προδιαγραφές 
των οικείων μελετών κατασκευή τους και παροχής των 
απαραιτήτων οδηγιών στα όργανα εκτέλεσης και επίβλε¬ 
ψης των έργων. Περί των ανωτέρω έχει την υποχρέωση να 
ενημερώνει έγκαιρα το Δήμαρχο. 

Ελέγχει και προσυπογράφει επίσης τις καταστάσεις 
πληρωμής ημερομισθίων του υπαλληλικού και εργοτεχνι- 
κού προσωπικού, του απασχολημένου στο Δήμο για την 
εκτέλεση έργων ή εργασιών,είτε τούτο συνδέεται μαζί 
του με σχέση εργασίας ιδιωτικού δικαίου, είτε ααχολείται 
στην εκτέλεση των με αυεπιστασία εκτελουμένων από το 
Δήμο έργων. 

Ελέγχει και προσυπογράφει επίσης τις καταστάσεις 
πληρωμής ημερομισθίων υπαλλήλων και εργατών ως 
άνω, των απασχολουμένων σ'όλα τα εξωτερικά συνερ¬ 
γεία του Δήμου. 

Επιλαμβάνεται κάθε θέματος γενικά, που εμπίπτει στις 
ειδικές αρμοδιότητες που ορίζονται με τις διατάξεις περί 
εκτελέσεως Δημοτικών και Κοινωτικών έργων. 

Ενημερώνεται επί των τεχνικών έργων, των Νομικών 
Προσώπων του Δήμου, των Δημοπκών επιχειρήσεων, κα¬ 
θώς και όλων των φορέων που ασκούν τεχνικές δραστη¬ 
ριότητες με επιρροή στην πόλη, ώστε να μπορεί να παρέ¬ 
χει τις τεχνικές του γνώμες στη Δημοτική αρχή. 

Μεριμνά και ενεργεί ότι χρειάζεται για την ολοκλήρωση 
του αποχετευτικού δικτύου στην πόλη, την συντήρησή 
του και τη ν καλή του λειτουργία στο βαθμό και στην έκτα¬ 
ση που ορίζεται από τον ειδικό νόμο. 

Γραφείο Μελετών 

Συντάσσει τις μελέτες όλων των έργων που περιλαμβά¬ 
νονται στο τεχνικό πρόγραμμα του Δήμου και των ενερ- 
γούμενων προμηθειών όπου τούτο είναι αναγκαίο.Συ- 
ντάσσει τις απαιτούμενες προμελέτες και συγκεντρώνει 
προκαταρκτικά στοιχεία, με βάση τα προγράμματα μα¬ 
κροχρόνιου προγραμματισμού που εκπονεί η διοίκηση 
του Δήμου. 

Συντάσσει οποιαδήποτε μελέτη ζητηθεί από τον Δή¬ 
μαρχο. 

Ενεργεί τις διαδικασίες για την έγκριση των μελετών (αν 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11707 


αυτό χρειάζεται) και την λήψη των αναγκαίων για το σκο¬ 
πό αυτό αποφάσεων. 

Για την ορθή και ολοκληρωμένη σύνταξη των μελετών 
εκτέλεσης έργων, συνεργάζεται, εκτός από τους αρμόδι¬ 
ους διοικητικούς και υπηρεσιακούς παράγοντες του Δή¬ 
μου και με κάθε άλλη αρχή ή Υπηρεσία που συνδέεται με 
αυτά με οποιονδήποτε τρόπο, λαμβάνοντας υπόψη προ- 
ϋπάρχουσες συναφείς μελέτες,έργα ή άλλα σχετικά στοι¬ 
χεία επηρεάζοντας το είδος και την δυνατότητα κατα¬ 
σκευής τους. 

Τηρεί βιβλίο μελετών, στο οποίο κατ'αϋξοντα αριθμό 
και ημερομηνία περάτωσης αυτών, καταχωρούνται οι συ- 
ντασσόμενες μελέτες, αριθμούμενες ανπστοίχως. 

Τηρεί ταξινομημένο αρχείο όλων των μελετών του Δή¬ 
μου. 

Γ ραφείο Έργων 

Ενεργεί τις διαδικασίες για την διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. 

Γ ια κάθε έργο που εκτελείται από το Δήμο, ενεργεί για 
την εγκατάσταση των αναδοχών, τις εργασίες, την παρα¬ 
κολούθηση της ομαλής εξέλιξης της κατασκευής, τη σύ¬ 
νταξη επιμετρήσεων,τη συλλογή συναφών προς τα έργα 
στοιχείων για την σύνταξη των συγκριτικών πινάκων, τη 
συγκρότηση των προβλεπομένων από το νόμο επιτροπών 
παραλαβής των προμηθειών και των έργων τελικά και κά¬ 
θε άλλη πράξη προβλεπόμενη ή μη, θεωρούμενη όμως 
αναγκαία για την τεχνική και οικονομική κάλυψη των έρ¬ 
γων και τη λογιστική δικαιολόγηση των δαπανών τους. 

Εκτελεί με τις νόμιμες διαδικασίες τα με αυτεπιστασία 
κατασκευαζόμενα έργα, προβαίνουν έγκαιρα στις απαι- 
τούμενες προμήθειες και μεταφορές. 

Τηρεί αρχείο των φακέλλων των περατουμένων συνα¬ 
φών έργων και ενεργεί για την μέσα σπς νόμιμες προθε¬ 
σμίες, πραγματοποιήση της παραλαβής τους,εισηγούμε- 
νο σε περίπτωση που θα διαπιστωθεί οποιαδήποτε καθυ¬ 
στέρηση, στον Δήμαρχο, τη λήψη των για κάθε 
περίπτωση επιβαλλόμενων μέτρων. 

Έχει την ευθύνη για την τήρηση ίων ιδίων διαδικασιών 
και όσων πέρα απ'αυτές προβλέπονται για την εκτέλεση 
διαφόρων έργων τέχνης (ηρώων, γλυπτών, αναπαραστά¬ 
σεων κ.λ.π.). 

Επιμελείται την συντήρηση και την ομαλή λειτουργία 
των δημοτικών καταστημάτων γενικώς, από τεχνική άπο¬ 
ψη. 

Τηρεί και ενημερώνει ανελλιπώς ειδική καρτέλλα για κά¬ 
θε έργο, στην οποία εμφανίζεται με λεπτομέρειες η οικο- 
νομολογιοτική κίνηση και κάλυψη του έργου. 

Ενημερώνει ιεραρχικά και αμέσως το Δήμαρχο για τυ¬ 
χόν διαπιστούμενες αδυναμίες στην πρόοδο των εργα¬ 
σιών, κακοτεχνίες ή κάθε είδος ανωμαλίες, ανεξάρτητα 
από τη σοβαρότητα και το οικονομικό μέγεθος αυτών. 

Γ ραφείο Συντήρησης και Επισκευής Κτιριακών Εγκατα¬ 
στάσεων δικαιοδοσίας του Δήμου 

Φροντίζει για την επισκευή και συντήρηση: 

α) Όλων των σχολικών κτιρίων. 

β) Όλων των δημοτικών καταστημάτων. 

γ) Όλων των δημοτικών χώρων (στεγασμένων και υπαί¬ 
θριων) συγκέντρωσης και ψυχαγωγίας των δημοτών. 

δ) Όλων των κτιρίων που στεγάζονται τα Κέντρα Απο¬ 
κατάστασης Υπερηλίκων. 

ε) Όλων των κτιρίων που στεγάζονται άλλα κέντρα κοι¬ 
νωνικής πολιτικής. 


στ) Όλων των εγκαταστάσεων αθλητισμού. 

ζ) Όλων των λοιπών κτιριακών εγκαταστάσεων που δεν 
περιλαμβάνονται στις πιο πάνω κατηγορίες. 

Συγκροτεί και κατευθύνει τα αναγκαία για τον άνω σκο¬ 
πό συνεργεία. 

Στα πλαίσια των οικείων μελετών και των οδηγιών των 
προϊσταμένων του, ιεραρχεί τις υπάρχουσες ανάγκες, 
ώστε στο συντομόττ,ρο δυνατό χρόνο να εξασφαλίζονται 
ομαλές συνθήκες λειτουργίες τους. 

Γραφείο Καθαριότητας 

Μεριμνά για την κανονική διενέργεια της καθαριότητας 
στην πόλη, ελέγχει την άρτια εκτέλεση των συναφών 
προς την καθαριότητα εργασιών και εισηγείται στον Δή¬ 
μαρχο τη λήψη των μέτρων που επιβάλλονται κάθε φορά 
για την εξασφάλισή της. 

Παρακολουθεί την παρουσία του εργοτεχνικού προσω¬ 
πικού στον τόπο των εργασιών. 

Μεριμνά για την έγκαιρη προμήθεια υλικών και ανταλ¬ 
λακτικών εργαλείων, ως και οιπών μέσων, χρήσιμων στην 
ομαλή λειτουργία της καθαριότητας. 

Ελέγχει και επιστατεύει την εκτέλεση των εργασιών και 
διεξάγει κάθε υπηρεσία που ανάγεται σε ζητήματα καθα¬ 
ριότητας. 

Συντάσσει τις αρχικές καταστάσεις πληρωμής του ημε¬ 
ρομισθίου εργατοτεχνικού προσωπικού καθαριότητας, 
με βάση τα στοιχεία που του δίνονται από τον επόπτη κα- 
θαριτητας. 

Εφαρμόζει το ωράριο εργασίας των σ αυτό υπαγόμε¬ 
νων εργατοτεχνιτών και υπαλλήλων. 

Εισηγείται την σύνταξη, τη συμπλήρωση και την τροπο- 
ποιήση, όταν τούτο είναι αναγκαίο, του κανονισμού λει¬ 
τουργίας καθαριότητας του Δήμου. 

Εισηγείται την καθιέρωση τομέων και ζωνών ευθύνης 
καθαρισμού της Πόλης και τη σύσταση των για το σκοπό 
αυτό απαιτουμένων συνεργείων. 

Εισηγείται τα κάθε μορφής δρομολόγια των διαδρομών 
των αυτοκινήτων καθαριότητας. 

ΑΡΘΡΟ 7: 

ΑΡΜΟΔΙΟΤΗΤΕΣ ΤΜΗΜΑΤΟΣ ΠΕΡΙΒΑΛΛΟΝΤΟΣ ΚΑΙ 
Η/Μ ΕΞΟΠΛΙΣΜΟΥ. 

Μεριμνά για τη δημιουργία και διατήρηση όσον το δυ¬ 
νατόν καλύτερων φυσικών συνθηκών ζωής στην πόλη. 

Ειδικότερα φροντίζει και μέσα από τις δικαιοδοσίες του 
Δήμου και δια των αρμοδίων φορέων του Δημοσίου και 
του Ιδιωτικού τομέα, για την εξαφάνιση ή τη μείωση στο 
ελάχιστο δυνατόν, των στοιχείων ηχορύπανσης, ρύπαν¬ 
σης της ατμόσφαιρας (καυσαέρια κάθε είδους), αφισο- 
ρύπανσης, βιομηχανικής ρύπανσης (λύματα, απόβλητα 
κ.λ.π.) οσμορύπαντιης και λοιπών κατά περίπτωση ρυ¬ 
πάνσεων. 

Αποτελεί το συνθετικό κρίκο, ανάμεσα στο Δήμο και 
τους αρμόδιους φορείς στην προσπάθεια για την προ¬ 
στασία του περιβάλλοντος, 

Δέχεται τις αναφορές των εξωτερικών υπηρεσιών του 
Δήμου και των πολιτών σε σχέση με το περιβάλλον και 
ενεργεί γρήγορα και μεθοδευμένα προς κάθε κατεύθυν¬ 
ση για τη λήψη των ενδεδειγμένων μέτρων. 

Μεριμνά για την ανάπτυξη και διάδοση του πρασίνου 
στη πόλη, καθώς και για τη συντήρηση, τον εξωραϊσμό, 
την καθαριότητα και την επαύξηση των δημοτικών κήπων, 
αλσών και δενδροστοιχειών. 

Μεριμνά για τον έγκαιρο εφοδιασμό του Δήμου με τους 

απαραίτητους σπόρους, φυτά, θάμνους, δένδρα κ.λ,π, 
και τη φύτευση ή την με άλλο τρόπο χρησιμοποίησή τους. 

Η σύνταξη κηποτεχνικών μελετών που περιλαμβάνονται 
στο τεχνικό πρόγραμμα του Δήμου, συντάσσονται, εφό¬ 
σον τούτο δεν μπορεί να γίνει από την αρμόδια υπηρεσία 
του Δήμου, από το οικείο τμήμα της περιφέρειας και οι ερ¬ 
γασίες εκτελούνται από το Δήμο με δικά του μέσα ή από 
ιδιώτες εργολάβους κηποτεχνικούς. 

Εκτελεί τα έργα που γίνονται με αυτεπιστασία, είτε με 
εργολαβία, είτε απ'ευθείας αντιστοίχως. 

Τηρεί και εφαρμόζει όλες τι διαδικασίες που ανάγονται 
στη δημοπράτηση, την εκτέλεση, την επίβλεψη και τη λο¬ 
γιστική και οικονομική κάλυψη των έργων πρασίνου. 

Είναι υπεύθυνο για τη σωστή λειτουργία των συνεργεί¬ 
ων κήπων και δενδροσοιχειών του Δήμου ως και των παι¬ 
δικών χαρών. 

Παρακολουθεί την παρουσία του εργατοτεχνικού προ¬ 
σωπικού των κήπων, των δενδροστοιχειών και των παιδι¬ 
κών χαρών στον τόπο των έργων. 

Ενημερώνει και εφόσον είναι δυνατόν εισηγείται την 
καθιέρωση τομέων και ζωνών ευθύνης συντήρησης και 
καλλιέργειας του πρασίνου και για τη σύσταση των ανα¬ 
γκαίων για το σκοπό αυτό συνεργείων. 

Ενεργεί τα φυτέματα και τη σπορά στους κήπους και τις 
δενδροστοιχίες σε όλη τη Δημοτική περιφέρεια. 
Καλλιεργεί και συντηρεί το πράσινο γενικά του Δήμου. 
Καλλιεργεί και φροντίζει τα φυτά και τα δενδρύλλια, 
σπόρους, φυτά, εργαλεία, μηχανήματα, ανταλλακτικά, λι¬ 
πάσματα κ.λ,π. 

Είναι υπεύθυνο για τον καθαρισμό των χώρων πρασίνου 
από κάθε λογής άχρηστα αντικείμενα και τη μεταφορά 
τους σε ειδικό χώρο, οριζόμενο παγίως ή κάθε φορά από 
το γραφείο καθαριότητας. 

Ενεργεί για την ομαλή λειτουργία των παιδικών χαρών 
του Δήμου. 

Στην ευθύνη του υπάγεται η φύλαξη των οργάνων των 
παιδικών χαρών, η συντήρηση και επισκευή τους και η εν 
δεδειγμένη χρήση τους για την πρόληψη τυχόν ατυχημά¬ 
των. 

Συντάσσει τις αρχικές καταστάσεις ημερομισθίων του 
εργατοτεχνικού προσωπικού, του απασχολούμενο στο 
πράσινο γενικά και στις παιδικές χαρές του Δήμου. 

Γραφείο Νεκροταφείου 

Ως προς τη λειτουργία του Νεκροταφείου: 

Επιμελείται τη σύνταξη και προσαρμογή του κανονι¬ 
σμού λειτουργίας και δικαιωμάτων του Νεκροταφείου 
στα κάθε μέρα δεδομένα. 

Τηρεί τις διατάξεις του ως άνω κανονισμού. 

Μεριμνά για την εφαρμογή των ισχυουσών υγειονομι¬ 
κών διατάξεων στο χώρο του νεκροταφείου. 

Επιμελείται δια των εργαζομένων στο νεκροταφελιοτην 
καθαριότητα και την ευπρεπή εμφάνιση του χώρου. 

Συγκεντρώνει τα αναγκαία βεβαιωτικά στοιχεία. Εκδίδει 
τις οίκοθεν εντολές για την είσπραξη των τελών και των δι¬ 
καιωμάτων που προέρχονται από την χρήση του νεκρο¬ 
ταφείου. 

Προβαίνει στη σύνταξη και την αποστολή στο ταμείο για 
βεβαίωση εσόδων που για οποιονδήποτε λόγο καθυστε¬ 
ρούν. 

Τηρεί αριθμημένες καρτέλλες των εισπραττομένων τε¬ 
λών και δικαιωμάτων για κάθε ταφή και φύλαξη οστών. Στην 
περ’ιτττωοη που τα έσοδα αυτά εισπράττονται με βεβαιωτι¬ 
κούς καταλόγους, η οικονομική Υπηρεσίο είναι υποχρεω¬ 


μένη να παρέχει στο γραφείο του νεκροταφείου τα αποδει¬ 
κτικά στοιχεία είσπραξης με τον πιο πρόσφορο τρόπο. 

Εκτελεί κάθε άλλη υπηρεσία που προβλέπεται από τον 
κανονισμό του νεκροταφείου ή του ειδικού νόμου περί 
των κοιμητηρίων και των σ'αυτά λειτουργούντων Ιερών 
Ναών. 

Γραφείο ΗΛΕΚΤΡΟΜΗΧΑΝΙΚΟΥ ΕΞΟΠΛΙΣΜΟΥ 
Συντάσσει τις κάθε είδους μηχανολογικές και ηλεκτρο- 
λογικές μελέτες,για την εκτέλεση των αντίστοιχων έργων 
και προμηθειών του Δήμου και ενεργεί για την εκτέλεση 
και επίβλεψη των οικείων διαδικασιών και εργασιών. 

Συνεργάζεται με τους διάφορους συναφείς προς τις 
αρμοδιότητές του φορείς του Δημοσίου και του Ιδιωτικού 
τομέα προκειμένου να επιτυγχάνεται συντονισμός των 
έργων και η καλύτερη εκτέλεσή τους. 

Παρακολουθεί τις παρατηρούμενες εξελίξεις στον το¬ 
μέα των ηλεκτρομηχανολογικών εφαρμογών γενικά, 
ώστε οι συντελούμενες συναφείς προμήθειες και τα εκτε- 
λουμενα σχετικά έργα να συμβαδίζουν με τη σύγχρονη 
τεχνολογία και να εξασφαλίζουν επαρκώς τα συμφέρο¬ 
ντα του Δήμου. 

Τηρεί τα απαιτούμενα βιβλία μελετών καθώς και το ειδι¬ 
κό αρχείο αυτών. 

Γραφείο Κίνησης και Συντήρησης Οχημάτων 
Εντέλλεται και προγραμματίζει την κίνηση των οχημά¬ 
των του Δήμου γενικά. 

Εντέλλεται και παρακολουθεί επιμελώς την προμήθεια 
και την κατανάλωση των καυσίμων 
Εχει την άμεση επαφή με τα συνεργεία συντήρησης 
των αυτοκινήτων και την παραιτέρο) ευθύνη για την έγκαι¬ 
ρη εισαγωγή και εξαγωγή τους σ'αυτά και από αυτά. 

Παρακολουθεί και ελέγχει από κοντά τις εργασίες επι¬ 
σκευής και συντήρησης των αυτοκινήτων του Δήμου. 

Τηρεί και ενημερώνει ανελλειπώς τα ειδικά βιβλία και 
έντυπα που ορίζονται από τον νόμο για την κίνηση των αυ¬ 
τοκινήτων. 

Χορηγεί τις εντολές για την προμήθεια των καυσίμων 
και ελέγχει την κανονική παραλαβή τους. 

Τηρεί τα αναγκαία βιβλία για την χρεωπίστωση των υλι¬ 
κών και των ανταλλακτικών που χρησιμοποιούνται στην 
συντήρηση και επισκευή των αυτοκ νήτων του Δήμου. 

Είναι αρμόδιο για την λήψη και εφαρμογή των ενδε- 
δειγμένων για την φύλαξη αυτοκινήτων μέτρων. 

Αναφέρει κάθε ζημιά που προκαλοΰν ή προκαλείται στα 
αυτοκίνητα του Δήμου και ενεργεί για την απόδοση ή διεκ¬ 
δίκηση του αντίτιμου των ζημιών. 

Τηρεί στατιστικά στοιχεία της κίνησης και λειτουργίας 
των αυτοκινήτων του Δήμου, ως και των από αυτά κατα- 
ναλισκομένων καυσίμων. 

Αναφέρει κάθε διαπιστούμενη ζημιά στα αυτοκίνητα 
από υπαιτιότητα των οδηγών τους. 

Μεριμνά ώστε τα απαιτούμενα για πς ανάγκες των υπη¬ 
ρεσιών του Δήμου αυτοκίνητα να βρίσκονται έτοιμα για κί¬ 
νηση σπς οριζόμενες ώρες χρησιμοποίησής τους. 

Εκτελεί κάθε άλλη εργασία που ανάγεται στην κίνηση 
των αυτοκινήτων του Δήμου. 

Μεριμνά για την έγκαιρη ασφάλιση των αυτοκινήτων 
του Δήμου γενικά. 

Τηρεί χωριστά για κάθε αυτοκίνητο ειδικό φάκελλο, στα 
οποία φυλάσσονται με επιμέλεια τα στοιχεία κτήσης, κυ¬ 
κλοφορίας και ασφάλισης αυτών. 

Μεριμνά για την έγκαιρη προμήθεια υλικών και ανταλ¬ 
λακτικών χρήσιμων για την συντήρηση και επισκευή των 
αυτοκινήτων του Δήμου. 

Είναι υπεύθυνο για την σωστή λειτουργίατου συνεργεί¬ 
ου επισκευής και συντήρησης των αυτοκινήτων του Δή¬ 
μου, εφόσον τελικά συσταθεί τέτοιο συνεργείο στο Δήμο 
και για κάθε μικροεπισκευή που ήδη εκτελείται σ'αυτά. 

Γ ραφείο Ηλεκτροφωτισμού 

Ενεργεί κάθε τι και εκτελεί τις εντολές των προϊσταμέ¬ 
νων του, σε ότι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε¬ 
νικά. 

Αλλάζει τους χαλασμένους και κομμένους λαμπτήρες 
του δικτύου, εφόσον περί αυτού υπάρχει πάγια και ειδική 
συναίνεση της Δ.Ε.Η. 

Εκτελεί τα με αυτεπιστασία έργα ηλεκτροφωτισμού της 
πόλης. 

Τηρεί τα αναγκαία βιβλία για την χρεωπίστωση των υλι¬ 
κών και των ανταλλακτικών που χρησιμοποιούνται στη κα¬ 
λή λειτουργία του ηλεκτροφωτιστικού δικτύου γενικά. 

Εφαρμόζει το ωράρο εργασίας, των σε αυτό υπαγόμε¬ 
νων εργατοτεχνιτών. 

Ενημερώνει εγκαίρως τη ΔΕΗ για την αποκατάσταση 
των βλαβών στο δίκτυο. 

Μεριμνά για την έγκαιρη προμήθεια υλικών και αντ/κών 
χρήσιμων για την ομαλή λειτουργία του δικτύου φωπ- 
σμού. 

Γ ραφείο ύδρευσης και αποχέτευσης. 

Ως πρός την ύδρευση: 

Τηρεί και εφαρμόζει τον κανονισμό ύδρευσης του Δή¬ 
μου και ειδικότερα: 

-Παρακολουθεί και ρυθμίζει τα ιδιοκτησιακά θέματα και 
τα θέματα χρήσης του δικτύου, σύμφωνο με τις ισχύου- 
σες διατάξεις του νόμου, τις εκδοθείσες ή εκδιδόμενες 
για το σκοπό αυτό ειδικές κανονιστικές αποφάσεις των 
αρμόδιων οργάνων και τα οριζόμενα στον κανονισμό 
ύδρευσης του Δήμου. 

-Εφαρμόζει τα οριζόμενα στον κανονισμό 
ύδρευσης,για την υδροδότηση των ενδιαφερομένων κα¬ 
τοίκων του Δήμου. 

-Ενεργεί για την καταμέτρηση του καταναλισκομένου 
ύδατος από κάθε υδρευόμενο χωριστά,ενημερώνει τις 
σχετικές καρτέλλες του Δήμου και υδρολήπτη, συντάσ¬ 
σει τους βεβαιωτικούς καταλόγους της δαπάνης που 
αντιστοιχεί στον καθένα. 

-Εκδίδει τους σχετικούς λογαριασμούς οφειλετών τους 
οποίους μαζί με τους ως άνω βεβαιωτικούς πίνακες τους 
διαβιβάζει έγκαιρα στην οικονομική υπηρεσία Υπηρεσία 
για τα περαιτέρω. 

-Εισηγείται στον δήμαρχο μέτρα για την ευχερέστερη 
και ταχύτερη αντιμετώπιση των αναφερομένων δυσχερεί¬ 
ων στην υπηρεσία ύδρευσης. 

-Εκτελεί τα έργα συντήρησης του δικτύου. 

-Συγκεντρώνει στοιχεία και συντάσσει τα δικαιολογητι- 
κά καταβολής δαπανών που προέρχονται από την εκτέλε¬ 
ση εργασιών εγκατάστασης παροχών, αντικατάστασης 
μετρητών, επανασυνδέσεις κ.λ,π.απο μέρους των υδρευ¬ 
όμενων. 

-Εισηγείται στο δημοτικό συμβούλιο την έγκριση των 
μεταβολών που πρέπει να επέλθουν στους σχετικούς πί¬ 
νακες οφειλετών μετά από διαπίστωση σφαλμάτων ή άλ¬ 
λων σχετικών περιπτώσεων. 

-Προμηθεύεται τα αναγκαία υλικά για την επέκταση,τη 


συντήρηση και την ομαλή λειτουργία του δικτύου,σύμ¬ 
φωνα με τις διατάξεις του Νόμου,φυλάσσει αυτά και πα¬ 
ρακολουθεί χρεωπιστωτικά την χρησιμοποίηση τους. 

-Ελέγχει όλους τους λογαριασμούς και τους παραδίδει 
μαζί με την σχετική επί της δαπάνης έκθεση στην οικονο¬ 
μική υπηρεσία για την έκδοση των οικείων χρηματικών 
εταλμάτων. 

-Εισηγείται ,τη λήψη των αναγκαίων μέτρων,όταν παρα¬ 
κωλύεται η λειτουργία των εγκαταστάσεων του δικτύου 
ύδρευσης ή προξενούνται βλάβες από τρίτους. 

-Οφείλει να έχει αποτυπώσει πλήρως σε χάρτη το δί¬ 
κτυο,τις βάνες και,ότι άλλο είναι απαραίτητο για τη συ¬ 
ντήρησή του και να το έχει ενημερώσει για τα ειδικά προ¬ 
βλήματα της περιοχής και είναι υπεύθυνο για την πρόλη¬ 
ψη κάθε τυχόν μόλυνσης αυτού. 

-Φροντίζει για το κατάβρεγμα και το πλύσιμο των οδών 
κατά τους θερινούς μήνες και όσες φορές τούτο κρίνεται 
αναγκαίο λόγω ειδικής χρήσης (λαϊκές αγορές κ.λ,π.). 

-Εφαρμόζει το ωράριο εργασίας,των υπαγόμενων σε 
αυτό εργατοτεχνιτών και υπαλλήλων. 

-Φροντίζει για την εξασφάλιση της καταλληλότητας του 
χρησιμοποιημένοιι για πόση νερού και τον συναφή έλεγ¬ 
χό του από το γενικό χημείο του Κράτους. 

-Για την έγκαιρη ενημέρωση για τις βλάβες του δικτύου 
και την επισκευή τους, λειτουργεί επικοινωνιακό σύστημα 
με την ευθύνη του προϊσταμένου της Υπηρεσίας. 

Ειδικότερα ως πρός τα έργα αποχέτευσης: 

Πέρα από τα καθοριζόμενα στην προηγούμενη παρά¬ 
γραφο: 

-Τηρεί και εφαρμόζει τη διαδικασία δημοπράτησης και 
εκτέλεσηςτων έργων αποχέτευσης σύμφωνα μετο Νόμο. 

-Παραλαμβάνει και διεκπεραιώνει τις αιτήσεις των ανδια- 
φερομένων με τα συνοδευόμενα αυτές δικαιολογηπκά: 

-Συγκεντρώνει τα απαραίτητα στοιχεία για την επιμέ¬ 
τρηση και παραλαβή των έργων και τον καταλογισμό της 
δαπάνης σε βάρος των υποχρεών. 

-Συντάσσει τους αρχικούς και οριστικούς πίνακες κατα¬ 
βολής της δαπάνης και επιμελείται τη βεβαίωσή τους στο 
Δημόσιο ταμείο. 

-Εκδίδει τις οίκοθεν εντολές πρός τον Δημοτικό εισπρά- 
κτορα για την είσπραξη των προβλεπομένων από το Νό¬ 
μο ποσοστών υπέρ του Δήμου. 

-Επισημαίνει τις ελλείψεις και τις ανάγκες αποχέτευ¬ 
σης, σε όλο το φάε μα αυτής (ακάθαρτα, όμβρια, βόθροι, 
βυτιοφόρα, αντλήσεις, εκκενώσεις, ρέματα, καλύψεις, 
επιχώσεις, καταπατήσεις κ.λ,π.) και αναλόγως ενεργεί εί¬ 
τε για την ενημέρωση των αρμοδίων υπηρεσιών,είτε για 
τη ληψη μέτρων απ' ευθείας από το Δήμο. 

-Εκδίδει τις άδειες για την από τρίτους εκτέλεση διαφό¬ 
ρων εργασιών επί των δημοτικών οδών, πλατειών και γε¬ 
νικά κοινοχρήστων χώρων (τομές οδοστρωμάτων) για την 
τοποθέτηση, επισκευή, διαρρύθμιση ή συντήρηση εγ/σε- 
ων αποχέτευσης. 

-Τηρεί χωριστό αρχείο μελετών της αρμοδιότητας του 
και των δικτύων αποχέτευσης του Δήμου. 

-Ενημερώνει ανελλειπώς αυτά, ώστε σε κάθε περίπτω¬ 
ση να υπάρχει πλήρης παράσταση των τηρούμενων από 
την υπηρεσία στοιχείων. 

- Γνωμοδοτεί σε κάθε περίπτωση τροποποιήσης μελέ¬ 
της αποχέτευσης, αν κατά την εκτέλεση συναφών έργων 
διαπιστωθεί τέτοια ανάγκη. 

-Συντάσσει και χορηγεί βεβαιώσεις που έχουν σχέση με 
το αποχετευτικό δίκτυο του Δήμου, τηρουμένων για την 

εξουσιοδότηση της σχετικής διαδικασίας του Νόμου. 

-Μεριμνά για την από τους υπόχρεους πλίρη αποκατά¬ 
σταση των τομών που εκτελέστηκαν και των φθορών που 
έγιναν σε βάρος των οδών και πεζοδρομίων, επιβλέπει τις 
εργασίες αυτές και εισηγείται τη λήψη των επιβαλλόμε¬ 
νων μέτρων κατά των αρνουμένων ή εκτελούντων αυτές 
με πλημμέλεια, εφόσον αυτές εκτελέστηκαν σε έργα απο¬ 
χέτευσης. 

ΚΕΦΑΛΑΙΟ Β: 

ΔΙΟΙΚΗΤΙΚΗ ΕΞΥΠΗΡΕΤΗΣΗ ΤΩΝ ΔΗΜΟΤΩΝ 
ΑΠΟΚΕΝΤΡΩΣΗ ΥΠΗΡΕΣΙΩΝ ΣΤΑ ΔΗΜΟΤΙΚΑ 
ΔΙΑΜΕΡΙΣΜΑΤΑ 

ΑΡΘΡΟ 8: 

ΠΕΡΙΟΔΙΚΗ ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Με σκοπό την διοικητική εξυπηρέτηση των δημοτών 
ίων Δημοτικών διαμερισμάτων ανατίθεται σε δημοπκούς 
υπαλλήλους της κατηγορίας ΔΕ η περιοδική απασχόλησή 
τους στα Δημοπκά Διαμερίσματα. Η ανάθεση γίνεται με 
απόφαση του Δημάρχου που λαμβάνεται εντός του Ια¬ 
νουάριου κάθε έτους. 

Η απόφαση καθορίζει: 

- τους συγκεκριμένους υπαλλήλους και τα Δημοπκά 
Διαμερίσματα στα οποία θα απασχολούνται 

- τη συχνότητα απασχόλησής τους σε κάθε Διαμέρισμα 

- το ωράριο απασχόλησής τους 

- τα καθήκοντα τους 

- τυχόν άλλα σχετικά ζητήματα. 

ΑΡΘΡΟ 9: 

ΑΠΟΚΕΝΤΡΩΣΗ ΥΠΗΡΕΣΙΩΝ 
ΣΤΑ ΔΗΜΟΤΙΚΑ ΔΙΑΜΕΡΙΣΜΑΤΑ 

Στα Δημοτικά Διαμερίσματα με πληθυσμό άνω των 
1.000 κατοίκων είναι δυνατό να λειτουργούν αποκεντρω¬ 
μένα Γραφεία. Η δημιουργία των γραφείων, οι αρμοδιό¬ 
τητες τους και η στελέχωσή τους καθορίζονται με από¬ 
φαση του Δημάρχου). 

ΚΕΦΑΛΑΙΟ Γ: 

ΠΡΟΪΣΤΑΜΕΝΟΙ - ΣΥΛΛΟΓΙΚΑ ΟΡΓΑΝΑ ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

ΑΡΘΡΟ 10: 

ΑΡΜΟΔΙΟΤΗΤΕΣ ΠΡΟ ΣΤΑΜΕΝΩΝ 

Ο Προϊστάμενος μιας διοικητικής ενότητας ευθύνεται 
έναντι του Δημάρχου για την αποτελεσματική και αποδο¬ 
τική εκτέλεση των λειτουργιών της ενότητας, προγραμ¬ 
ματίζοντας, οργανώνοντας, στελεχώνοντας, συντονίζο¬ 
ντας και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί (τακτικοί και στρα¬ 
τηγικοί) στόχοι του Δήμου που περιλαμβάνονται στα αντί¬ 
στοιχα προγράμματα δράσης. 

Ειδικότερα ο προϊστάμενος: 

Διατυπώνει τους στόχους και τα προγράμματα δράσης 
της διοικητικής ενότητας καθώς και τους αντίστοιχους 
προϋπολογισμούς, σε συνεργασία με την Οικονομική 
Υπηρεσία. 

Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων 


Στελεχώνει, οργανώνει, συντονίζει και ελέγχει τις δρα¬ 
στηριότητες της διοικητικής ενότητας με τρόπο ώστε να 
υλοποιούνται αποτελεσματικά τα προγράμματα δράσης 
και οι κατά περίπτωση αποφάσεις ή εντολές. 

Εποπτεύει, αξιολογεί και προσανατολίζει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

Μεριμνά για την κατάρτιση του κανονισμού λειτουργίας 
της διοικητικής ενότητας, εισηγείται μεταβολές των δια¬ 
τάξεων του και παρακολουθεί την κανονική εφαρμογή 
των εγκεκριμένων κανονισμών. 

Προετοιμάζει τους απολογισμούς δράσης και οικονομι¬ 
κούς απολογισμούς, σε συνεργασία με την Οικονομική 
Υπηρεσία. Καταρτίζει μηνιαίους απολογισμούς δράσης 
και αναφέρει ιεραρχικά για τις υποθέσεις που εκκρεμουν 
και τις αποκλίσεις από τον προγραμματισμό. 

Διατυπώνει εισηγήσεις σχετικές με προτάσεις, εναλλα¬ 
κτικές λύσεις, στόχους, μεθοδολογίες και προγράμματα 
δράσης που αναφέρονται στις λειτουργίες της διοικητι¬ 
κής ενότητας. 

Παραλαμβάνει την αλληλογραφία τιου σχετίζεται με τις 
αρμοδιότητες της διοικητικής μονάδας του και την διανέ¬ 
μει στις αρμόδιες υπηρεσιακές μονάδες ή υπαλλήλους. 

Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής μονάδας που 
εποπτεύει καθώς και των εισηγήσεων τους προς τα ανώ¬ 
τερα διοικητικά επίπεδα (όλα τα έγγραφα, καταστάσεις 
κλπ του Δήμου μονογραφούνται από τον αρμόδιο υπάλ¬ 
ληλο) . 

Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέ¬ 
δων με ενυπόγραφη πάντοτε σημείωσή του στα σχετικά 
έγγραφα και παράλληλη υποχρέωση έγκαιρης και αιτιο¬ 
λογημένης ενημέρωσης του ανώτερου ιεραρχικά επιπέ¬ 
δου. 

Εισηγείται συστήματα ενημέρωσης των δημοτών σχετι¬ 
κά με τις προσφερόμενες υπηρεσίες, τα δικαιώματα και 
τις υποχρεώσεις τους έναντι του Δήμου. 

Συγκεντρώνει στοιχεία χρήσιμα για τον προγραμματι¬ 
σμό και απολογισμότων δραστηριοτήτων της διοικητικής 
μονάδας του. 

Συνεργάζεται με προϊσταμένους άλλων διοικητικών 
ενοτήτων των υπηρεσιών ή θυγατρικών φορέων του Δή¬ 
μου ή άλλων διαδημοτικών φορέων για τον συντονισμό 
και την ολοκλήρωση των λειτουργιών της. 

Συνεργάζεται με άλλους φορείς εκτός Δήμου. 
Παρακολουθεί τη νομοθεσία, τις εξελίξεις της επιστή¬ 
μης και τεχνολογίας και ττς εξελίξεις τπον τοπικό, ελληνι¬ 
κό και διεθνές περιβάλλον, που έχουν σχέση με τις λει¬ 
τουργίες της διοικητικής ενότητας. Ενημερώνει το προ¬ 
σωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις εξελί¬ 
ξεις του εξωτερικού περιβάλλοντος. 

Μεριμνά για τη βελτίωση της αποτελεσματικότητας της 
δράσης της διοικητικής ενότητας, τη βελτίωση της από¬ 
δοσης του ανθρώπινου δυναμικού και των τεχνικών μέ¬ 
σων, την καλύτερη εξυπηρέτηση του πολίτη και την καλύ¬ 
τερη ανταπόκριση της διοικητικής μονάδας στις τοπικές 
ανάγκες. 

ΑΡΘΡΟ 11: 

ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

Συμβούλιο Συντονισμού Υπηρεσιών του Δήμου 

Το Συμβούλιο αποτελεί συμβουλευτικό όργανο υποστή¬ 
ριξης της λειτουργίας του προγραμματισμού, του συντονι¬ 
σμού και της παρακολούθησης του έργου των υπηρεσιών. 

Στο Συμβούλιο μετέχουν οι προϊστάμενοι των Τμημά¬ 
των και ο υπεύθυνος του Γραφείου Προγραμματισμού. 

Ο τρόπος λειτουργίας του Συμβουλίου Συντονισμού κα¬ 
θορίζεται με απόφαση του Δημάρχου. Σκοπός του Συμ¬ 
βουλίου είναι γενικά η αποτελεσματική και παραγωγική 
λειτουργία του Δήμου και ειδικότερα ο προγραμματισμός 
και ο απολογισμός της δραστηριότητας του Δήμου, η αλ- 
ληλοενημέρωση και η οριζόντια συνεργασία μεταξύ των 
υπηρεσιών και η επίλυση διατμημαηκών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

• Τα περιοδικά προγράμματα δράσης και τις δραστη¬ 
ριότητες γενικά των επιμέρους υπηρεσιών του Δήμου. 

• Τον συντονισμό των επιμέρους δραστηριοτήτων / 
ενεργειών του προγραμμάτων δράσης που έχουν ανατε¬ 
θεί στις υπηρεσίες του Δήμου. 

• την πρόοδο των επιμέρους δραστηριοτήτων / ενερ¬ 
γειών των προγραμμάτων δράσης. 

• την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Δήμου, την αναζήτηση και συμφωνία αντι¬ 
στοίχων λύσεων και την εισήγηση σχετικών αποφάσεων 
προς τα πολιτικά όργανα του Δήμου. 

Ολομέλειες Διοικητικών Μονάδων 

Στο επίπεδο των Τμημάτων ο συντονισμός και η συμμε¬ 
τοχή των υπάλληλων του Δήμου εξασφαλίζεται με τακτι¬ 
κές συντονιστικές συσκέψεις με αντικείμενο την αλληλο- 
ενημέρωση, και την επισήμανση και αντιμετώπιση προ¬ 
βλημάτων των σχετικών λειτουργιών, τη βελτίωση της 
ποιότητας των υπηρεσιών κλπ. 

Διατμηματικές ομάδες εργασίας 

Για τις ανάγκες δραστηριοτήτων που απαιτούν συμμε¬ 
τοχή προσωπικού και από τα δύο Τμήματα, δημιουργού- 
νται ομάδες εργασίας για τις οποίες ορίζονται συντονι¬ 
στές με απόφαση του Δημάρχου. 

ΑΡΘΡΟ 12: 

ΚΑΝΟΝΙΣΜΟΙ ΛΕΙΤΟΥΡΓΙΑΣ 
ΤΩΝ ΥΠΗΡΕΣΙΩΝ ΤΟΥ ΔΗΜΟΥ 

Οι προηγούμενες αρμοδιότητες των επί μέρους υπηρε¬ 
σιών και των Προϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομερέστερες περιγραφές αρ¬ 
μοδιοτήτων μπορούν να γίνουν με τη σύνταξη κανονι¬ 
σμών ή εγκυκλίων λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπηρε¬ 
σίας, η διάρθρωση των Τ μημάτων σε Γ ραφεία, η λειτουρ¬ 
γία αποκεντρωμένων γραφείων σε Δημοτικά διαμερίσμα¬ 
τα, οι αρμοδιότητές των υπεύθυνων Γ ραφείων και οι θέ¬ 
σεις εργασίας κάθε Γ ραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή λει¬ 
τουργίας του Δήμου, ορίζονται με αποφάσεις του Δημάρ¬ 
χου ή καθορίζονται με ειδικούς κανονισμούς λειτουργίας 
που συντάσσονται με απόφαση του Δημάρχου μετά από 
εισήγηση των αρμόδιων προϊσταμένων. 


ΚΕΦΑΛΑΙΟ Δ: 

ΟΡΓΑΝΙΚΕΣ ΘΕΣΕΙΣ 

ΑΡΘΡΟ 13: 

ΕΙΔΙΚΕΣ ΘΕΣΕΙΣ 

Μία (1) θέση ειδικού συνεργάτη (άρθρο 67 Ν. 1416/84) 
και άρθρο 57 Ν.2218/1994). 

ΑΡΘΡΟ 14: 

ΘΕΣΕΙΣ ΔΙΚΗΓΟΡΩΝ 

Μία (1) θέση Δικηγόρου (άρθρο 245 Ν.1188/81) και άρ¬ 
θρο 26 Ν. 1832/1989). 

ΑΡΘΡΟ 15: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΠΕ,ΤΕ και ΔΕ κατατάσσονται 
στους βαθμούς Δ (εισαγωγικός),Γ,Β και Α (καταληκτικός). 

Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός),Δ,Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37Α'87 και το 
Π.Δ.22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕΙ Διοικητικών (Οικονομολόγος) Μία (1) 

ΠΕΙ Διοικητικών (Νομικής) Μία (1) 

ΠΕΙ Διοικητικών (Κοινωνιολόγος) Μία ( 1 ) 

Π Ε1 Διοικητι κών Μ ία (1) 

Π Ε3 Πολιτικών Μηχανικών Μ ία (1) 

ΠΕ6 Τοπογράφων Μηχανικών (Αγρονόμος) Μία (1) 

ΠΕ9 Γεωπόνων Μία (1) 

ΠΕ11 Πληροφορικής Μία(1) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ4 Τεχνολόγων μηχανολ/γων Μία (1) 

Ηλ/γων μηχανικών 

ΤΕ3 Τεχνολόγων πολιτικών μηχανικών Μία (1) 

ΤΕ5 Τεχνολόγων τοπογράφων μηχανικών Μία (1) 

ΤΕ13 Τεχνολόγων γεωπόνων Μία < 1 > 

ΤΕ 17 Διοικητικών - Λογιστικών Μία (1) 

ΤΕ19 Πληροφορικής Μία (1) 

ΤΕ22 Διοίκησης μονάδων τοπικής αυτ/σης Μία (1) 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕΙ Διοικητικών Δεκαεπτά (17) 

ΔΕ5 Δομικών έργων Δύο (2) 

ΔΕ6 Σχεδιαστών Μια (1) 

ΔΕ23 Ειδικού προσωπικού Έξι (6) 

(Δημοτική αστυνομία) 

ΔΕ24 Ηλεκτρολόγων Δύο (2) 

ΔΕ28 Χειριστών μηχανημάτων έργων Δύο (2) 

ΔΕ29 Οδηγών αυτοκινήτων Έξι (6) 

ΔΕ30 Τεχνιτών Εννέα (9) 

ΔΕ35 Δενδροκηπουρών .κηπουρών, Μία (1) 

ανθοκόμων 

ΔΕ38 Προσωπικού Η/Υ Δύο (2) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΥΕ1 Κλητήρων, θυρωρών γεν. καθηκόντων Μία (1) 
ΥΕ2 Επιστατών καθαριότητας Μία(1) 

ΥΕ 16 Προσωπικού καθαριότητας Είκοσι (20) 

ΑΡΘΡΟ 16: 

ΠΡΟΣΩΡΙΝΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΔΕ14 Ελεγκτών εσόδων εξόδων ΟΤΑ Δύο (2) 

ΔΕ 15 Εισπρακτόρων Δύο (2) 

ΔΕ29 Οδηγών αυτ/των Δύο (2) 

ΔΕ30 Τεχνιτών Τέσσερις (4) 

ΥΕ1 Κλητήρων,θυρωρών γεν. καθηκόντων Μία(1) 
ΥΕ3 Δασοφυλάκων Δύο (2) 

ΥΕ16 Προσωπικού καθαριότητας Πέντε ( 5 ) 

Οι προηγούμενες προσωρινές θέσεις κενούμενες με 
οποίο νδήποτε Τρόπο καταργούνται: 

ΑΡΘΡΟ 17: 

ΠΡΟΣΩΡΙΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 


ΕΙΔΙΚΟΤΗΤΑ ΘΕΣΕΙΣ 

Εργάτες Καθαριότητας Εννέα (9) 

Τεχνίτες (οικοδόμοι) Δύο (2) 

Συντηρητής αντ/σίου Μία (1) 


Οι προηγούμενες προσωρινές θέσεις κενούμενες με 
οποιονδήποτε Τρόπο καταργούνται: 

ΑΡΘΡΟ 18: 

ΘΕΣΕΙΣ ΠΡΟΪΣΤΑΜΕΝΩΝ 

Στις διοικητικές ενότητες των υπηρεσιών του Δήμου οι 
προϊστάμενοι επιλέγονται από τους εξής κλάδους: 

- Στο αυτοτελές γραφείου υποστήριξης προϊσταται μό¬ 
νιμος υπάλληλος κλάδου ΠΕ9 ή ΠΕ11 ελλείψει αυτών του 
κλάδου ΤΕ13 ή ΤΕ19 και ελλείψει αυτών του κλάδου ΔΕΙ. 

■ Στο Τμήμα Διοικητικών και Οικονομικών Υπηρεσιών 
προϊσταται μόνιμος υπάλληλος του κλάδου ΠΕΙ και ελ¬ 
λείψει αυτού του κλάδου ΤΕ17 ή ΤΕ22 και ελλείψει αυτού 
του κλάδου ΔΕΙ. 

- Στο Τμήμα Τεχνικών Υπηρεσιών προϊσταται μόνιμος 
υπάλληλος του κλάδου ΠΕ3 ή ΠΕ6 και ελλείψει αυτών ΤΕ3 
ή ΤΕ5. 

- Στο Τμήμα Περιβάλλοντος και Η/Μ εξοπλισμού 
προϊσταται μόνιμος υπάλληλος του κλάδου ΤΕ4. 

Τον προϊστάμενο Τμήματος που απουσιάζει ή κωλύεται 


αναπληρώνει στα καθήκοντα του ο ανώτερος κατά βαθμό 
υπάλληλος και ο αρχαιότερος, που υπηρετεί στην ίδια ορ¬ 
γανωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

ΑΡΘΡΟ 19: 

ΠΡΟΣΩΠΙΚΟ ΕΠΟΧΙΑΚΩΝ κ.λ.π ΑΝΑΓΚΩΝ 

Συνιστώνται (Είκοσι) 20 θέσεις με σχέση εργασίας ιδιω¬ 
τικού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν. 2503/97, άρθρο 18 παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν στο προσωπικό αυτό. 

ΑΡΘΡΟ 20: 

ΤΕΛΙΚΕΣ ΔΙΑΤΑΞΕΙΣ 

α) Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων 

β) Η κατανομή του προσωπικού σπς επί μέρους διοικη¬ 
τικές μονάδες γίνεται με απόφαση του Δημάρχου, μετά 
από σχετική εισήγηση των προϊσταμένων και του Συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

γ) Η ισχύς του παρόντος Οργανισμού αρχίζει από τη δη¬ 
μοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ: 

ΚΑΛΥΨΗ ΔΑΠΑΝΗΣ 

Στον προϋπολογισμό του τρέχοντος έτους υπάρχουν 
εγκεκριμένες πιστώσεις ύψους 237.500.000 δρχ. στους 
αντίστοιχους Κωδικούς Αριθμούς για την κάλυψη της μι¬ 
σθοδοσίας του υπάρχοντος προσωπικού Η μελλοντική 
επιβάρυνση του προϋπολογισμού του Δήμου από την 
απόφαση αυτή δεν είναι δυνατό να υπολογισθούν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 30 Απριλίου 1999 

Με εντολή Γενικού Γραμμ. Περιφέρειας 
Ο Γενικός Διευθυντής 
ΘΩΜΑΣ ΦΙΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



